**3. számú Beszámoló**

**2014. 05.01- 2014.10.31.**

**Projektazonosító: TÁMOP-3.3.8-12/2-2012-0041**

„**Együtt egymásért!”**

A projekt ezen szakaszában a Belső mentori programok irányítása team és az Átmenetek szakmai műhelyek vezetése team a munkaterve alapján végzi feladatát.

A „Láss világot!” program megvalósult. A Vizicsibe program során augusztus 18- 24-ig a gyerekek 6 napot töltöttek Balatonmárián. Szeptember 15- 19-ig 5 napos Erdei iskolában voltak gyerekeink, Sasréten. A projekt megvalósításának eddig eltelt időszakában a szabadidős tevékenységek közül 1 alkalommal színházban voltunk a gyerekekkel, mivel 60 darab színházbérletet vásároltunk, így 4 alkalommal megyünk színházba. Egy alkalommal, október 14-én interaktív színházi előadás résztvevői voltak a kétújfalui Művelődési Házban.

Október 21-én beás projektnapot tartottunk, melyen osztályonként hagyománnyal, illetve történelmi vonatkozással ismerkedtek meg a gyerekek. Beás animátorunk pedig a cigány nyelvekről tartott interaktív előadást október 18-án. A rendezvényre a kézműves műhelyek változatos technikáihoz használtunk különböző anyagokat. Beás napon és "multikulti- napon" étkezést biztosítottunk vendégeink és a gyerekek számára.

A dokumentáció gyűjtése folyamatos, melyre túlnyomóan újrahasznosított papírt is használunk. A projekt menedzsment az ütemtervnek megfelelően végzi munkáját, az első számú kifizetés megtörtént. A belső mentori rendszert működtetjük, a négy szakmai műhely munkaterv alapján működik. A hálózati tanulás népszerűsítése érdekében két alkalommal fogadtunk hospitációs tréningen más tantestületeket, mivel intézményünk megnyerte a KLIK Mentoráló Intézménye címet. Folytatjuk a Tanulnijó programot, a fejlesztési tervek folyamatosan készülnek. A beás animátor folyamatosan végzi segítő munkáját és részt vett a Család. iskola szakmai műhely foglalkozásán, ahol közreműködött a roma népismereti tanmenet összeállításában.

A családlátogatást folyamatosan és szükségszerűen végezzük. A lezajlott programok megvalósításáért az eltelt időszakban az első kifizetés megtörtént. Az esélyegyenlőségi szakértő folyamatosan végzi feladatát.

A pszichológus szeptembertől ismét folytatja tevékenységét az iskolában, megkezdte pályaorientációs szakértői munkáját is. A társadalmi kapcsolatok erősítése céljából október második hetében 30 órás képzés megtartása befejeződött a HH és HHH szülők és a Roma Nemzetiségi Önkormányzatok képviselőinek bevonásával.

Kétújfalu, 2014.11.06.

Kovácsevicsné Tóth Marianna

projektmenedzser